ආර්ථික, සමාජයීය මෙන්ම සංස්කෘතිකමය වශයෙන් වැදගත් වසරක් වූ මෙම වසරේ තම උපරිම සේවය මහජනතාවට ලබාදීමට කැපවිය යුතු බව ජනාධිපති ලේකම් ලලිත් වීරතුංග මහතා සමස්ත රාජ්‍ය සේවකයින්ටම කියයි.උදාවූ අලුත් අවුරුද්දට කාර්ය මණ්ඩලයට සුබ පතන්නට අද (23) පෙරවරුවේ ජනාධිපති කාර්ය මණ්ඩලය සමඟ ජනාධිපති කාර්යාලයේ පැවැති හමුවේ දී ලලිත් වීරතුංග මහතා මේ බව සඳහන් කළේය.මේ රට සංවර්ධනය කරා ගෙන යාමට ජනාධිපති මහින්ද රාජපක්ෂ මැතිතුමා ක්‍රියාත්මක කර ඇත්තේ සුවිශේෂී ක්‍රියාදාමයකි.